برزیلین پرنامبوکو ایالتینین موختلیف بؤلگه‌لرینده گوجلو یاغیشلارین سبب اولدوغو سئل و تورپاق سوروشمه‌لری نتیجه‌سینده حیاتینی ایتیره‌نلرین ساییسی ۱۲۶ نفره یوکسلدی.
پرنامبوکو سوسیال ساوونما کاتیبلیگی، ۲۵ می‌دن بو یانا بؤلگه‌ده لئیسان یاغیشلارین سبب اولدوغو طبیعی فاجعه‌لر نتیجه‌سینده ۱۲۶ نفرین حیاتینی ایتیردیگینی، ۲ نفرین ایسه ایتکین دوشدوگونو آچیقلادی.
پرنامبوکو سوسیال ساوونما کاتیبی اومبرتو فریره، آختارما و قورتارما چالیشمالاری حاقیندا،
"آختارما و قورتارما چالیشمالاری سون مرحله‌سینه یاخینلاشیریق. بوتون چابالاریمیزی، مؤوجود بوتون واسطه و قایناقلاردان ایستیفاده ائدرک، ایتن سون ایکی نفرین تاپیلماسینا متمرکز ائدیریک" آچیقلاماسینی وئردی.
طبیعی فاجعه سببین‌دن ائولرینی ترک ائتمک مجبوریتینده قالانلارین ساییسینین ۹۳۰۲ نفره یوکسلدیپی و بو اینسانلارین ۲۷ شهرده ۱۱۱ باریناقدا قالدیغی بیلدیریلدی.
آیریجا، فؤوق‌ا‌لعاده وضعیت اعلان ائدیله‌ن شهرلرین ساییسینین ۳۱ اولدوغو، گوجلو یاغیشلار نتیجه‌سینده ایالتده ۵۱ شهرده خسارت میدانا گلدیگی آچیقلاندی.
